# สาวน้อยคาเฟ่
สาวน้อยคาเฟ่ เป็นละครโทรทัศน์ไทย แนวโรแมนติกคอมเมดี้ ของ บริษัท ควิซ แอนด์ เควซ จำกัด ดัดแปลงจากบทประพันธ์ สะใภ้คาเฟ่ ของ อาริตา บทโทรทัศน์ วรรณึก กำกับการแสดงโดย ชูศักดิ์ สุธีรธรรม ออกอากาศทุกวันศุกร์ - อาทิตย์ เวลา 20.20 น. ทางสถานีโทรทัศน์ไทยทีวีสีช่อง 3 เริ่มตอนแรกวันที่ 7 กรกฎาคม พ.ศ. 2543–26 สิงหาคม พ.ศ. 2543

 เรื่องย่อ 
นิดา หลานสาวของ ปัทมา เจ้าของออสการ์คาเฟ่ มีพรสวรรค์ ทางการร้องเพลงจนถูกทาบทามไปเป็นนักร้องอาชีพ แต่ทั้งปัทมาและ คเชนทร์ ลูกชายของปัทมาไม่ยอม นิดาจึงแอบไปร้องเพลงอยู่ที่ผับคาวบอยซึ่งเป็นผับเล็กแห่งหนึ่งโดยใช้ชื่อว่า"ธิดา" ร่วมกับวงอีเกิ้งของ ไตร และเพื่อน ๆ นักดนตรี

เสี่ยวิบูลย์ เจ้าของพาเลซคาเฟ่ แกล้งส่งนักเลงมารังควานที่ออสการ์และดึง ดารา สลาตัน นักร้องดังของออสการ์ไปด้วย ออสการ์คาเฟ่จึงดึง เนตรนภา  นักร้องของพาเลซมา เสี่ยวิบูลย์แค้นมากให้ลูกน้องจัดการจนทำให้ นนท์ ผู้จัดการของออสการ์ ซึ่งเป็นสามีของ รัญจวน รีเซฟชั่นของออสการ์เสียชีวิต ทำให้ออสการ์คาเฟ่ต้องปิดตัวลงชั่วคราว ภูรี เพื่อนรุ่นน้องของคเชนทร์มารับตำแหน่งผู้จัดการคาเฟ่แทนและชวนนิดาที่ร้องเพลงในผับ มาร้องเพลงที่คาเฟ่ โดยได้เจ๊นรี แปลงโฉมจนกลายเป็น "ธิดา ธิดาเทพ" เพื่อไม่ให้คนจำได้ จากนั้นภูรีก็ดึง จ่าเริง ตลกรุ่นใหญ่ที่หมดอนาคตเพราะเหล้าและการพนัน มาฟอร์มทีมใหม่ทั้งธิดาและคณะตลกของจ่าเริงทำให้ออสการ์คาเฟ่กลับมามีชื่อเสียงอีกครั้ง นวลจรี ลูกสาวจ่าเริงมาติดพันภูรี ทำให้ธิดาเข้าใจภูรีผิด 

พิราวรรณ ซึ่งเป็นพี่สาวของภูรี จบปริญญาโทจากเมืองนอก รับไม่ได้ที่น้องทำงานคาเฟ่ จึงพาลโกรธคเชนทร์ พิราวรรณพยายามหาทางให้สังคมสงเคราะห์หญิงด้อยโอกาสที่ตนทำงานอยู่ เล่นงานออสการ์คาเฟ่ ส่วนดารา สลาตัน ตกเป็นเมียน้อยเสี่ยวิบูลย์ โดยหวังจะได้ออกเทปอย่างเนตรนภาแต่กลับถูกเสี่ยวิบูลย์หลอกใช้ ดาราลักลอบได้เสียกับพายัพ ลูกน้องของเสี่ย เพื่อหวังให้พายัพ ช่วยพูดกับเสี่ยแต่ก็ไม่เป็นผล จ่าเริงเริ่มกินเหล้าและติดพนันจนถูกซ้อมเพราะติดหนี้ ภูรีเตือนสติให้จ่าเริงกลับตัว นวลจรียิ่งปลื้มและตามติดภูรี

ภูรีขอร้องให้ธิดาช่วยเป็นคู่ควงเพื่อตบตานวลจรี ซึ่งทำให้ ไตร ซึ่งแอบหลงรักธิดาอยู่เสียใจมาก ไตรจึงหันไปคบหากับ พิม เพื่อนของภูรี ภูรีสงสัยที่ธิดาไม่ยอมเปิดเผยประวัติ ตัวเอง จึงตามสืบจนรู้ว่า ธิดา ธิดาเทพเป็นคนเดียวกับนิดา หลานสาวของปัทมา ส่วนคเชนทร์ก็พยายามชี้ให้พิราวรรณ เห็นว่าคาเฟ่ของตนไม่ขายบริการทางเพศ แต่เขามักเจอกับเหตุการณ์ที่ทำให้เข้าใจผิดเสมอ

ดาราช็อคเมื่อรู้ว่าเสี่ยวิบูลย์รู้เห็นเป็นใจกับพายัพหลอกใช้เธอตลอด จึงพยายามหนี แต่กลับถูกซ้อม ดาราเริ่มติดเหล้า เสี่ยวิบูลย์ทาบทามธิดามาเป็นนักร้อง แต่ธิดาปฏิเสธ เสี่ยวิบูลย์จึงสั่งให้ทำลายออสการ์คาเฟ่ธิดาจึงตัดสินใจไปร้องเพลงที่พาเลซ พร้อมกับจ่าเริง

จ่าเริงและธิดารู้ว่าพาเลซคาเฟ่มีการขายบริการทางเพศ ธิดาจึงส่งข่าวให้ภูรีและคเชนทร์ไปบอกตำรวจ ดารารับไม่ได้ที่ธิดามาแย่งตำแหน่งของตนจึงกลั่นแกล้งต่าง ๆ นานา เสี่ยวิบูลย์และพายัพรู้เรื่องเข้าจึงซ้อมดาราอย่างหนัก ธิดาพยายามช่วยดาราและเด็กสาวคนอื่น ดาราซึ้งในน้ำใจของธิดา

เสี่ยวิบูลย์จับได้ว่าธิดาเป็นไส้ศึกจึงจะปล้ำธิดา ภูรี ไตร และคเชนทร์เข้ามาช่วยพร้อม ตำรวจ โดยมีพิราวรรณพานักข่าวมาเปิดโปงเรื่องซ่องของเสี่ยวิบูลย์เกิดการต่อสู้กันขึ้น ขณะชุลมุน คเชนทร์เข้าปกป้องพิราวรรณจนถูกยิงบาดเจ็บ เสี่ยวิบูลย์และพวกถูกจับ คเชนทร์รู้ความจริงว่าธิดาที่แท้ก็คือนิดา ญาติผู้น้องตนนั่นเอง

พิราวรรณเริ่มความสัมพันธ์กับคเชนทร์ เมื่อภูรีจะแต่งงานกับธิดา คเชนทร์ขอให้ธิดาเปิดเผยตัวกับทุกคน ความจริงถูกเปิดเผยกลางงานหมั้นของคเชนทร์ และพิราวรรณ แม้นมาศและพิราวรรณต่างยอมรับในตัวนิดาหรือ ธิดา ธิดาเทพ และเลิกอคติต่ออาชีพนักร้องคาเฟ่ ซึ่งเป็นอาชีพสุจริตอีกอาชีพหนึ่ง

 รายชื่อนักแสดง 
 ปี  พ.ศ. 2543   สถานีออกอากาศ  ช่อง 3  ผู้สร้าง  บริษัท ควิซ แอนด์ เควส จำกัด  ผู้กำกับการแสดง  ชูศักดิ์ สุธีรธรรม (ชูเคอะ) บทโทรทัศน์  วรรณึก  วันเวลาออกอากาศ  วันศุกร์ - วันอาทิตย์ เวลา 20.20 - 22.20 น.  ภูรี หัตถการ (ภู)  นิธิ สมุทรโคจร  นิดา สุภาพร (นิดา / ธิดา ธิดาเทพ)  ศิริลักษณ์ ผ่องโชค  ไตร  เพ็ญเพ็ชร เพ็ญกุล  สนิทพิม  สกาวใจ พูนสวัสดิ์  คเชนทร์  กรรชัย กำเนิดพลอย    พิราวรรณ  พาเมล่า เบาว์เด้น  ดารา สลาตัน  วิชุดา พินดั้ม    น้ำฝน  ไอริณ ศรีแกล้ว นวลจรี ดุสิตา อนุชิตชาญชัย                รัญจวน  รัญญา ศิยานนท์  นนท์  อานนท์ สุวรรณเครือ    อร  นฤมล พงษ์สุภาพ    เจ๊นรี  ดารณีนุช ปสุตนาวิน  เสี่ยวิบูลย์  ชลิต เฟื่องอารมย์ มาดามคิม  ทัศน์วรรณ เสนีย์วงศ์ ณ อยุธยา    จ่าเริงเด๋อ ดอกสะเดาอำภา ฉันทนา กิติยพันธ์  แม้นมาศ (แม่ของภูรี)  วาสนา สิทธิเวช     คุณนายปัทมา (แม่ของคเชนทร์)  ปทุมวดี โสภาพรรณ  เนตรนภา ราตรี  จีน่า กาญจนนทีรัตน์  พายัพ (ลูกน้องเสี่ยวิบูลย์)  ทิฐิ พุ่มอ่อน     สายรุ้ง  ปิยธิดา ประไพทอง          ก้ามปู แพท ไวแนนส์  สิงห์ (ลูกน้องเสี่ยวิบูลย์)  พันธศักดิ์ วันเสาร์  ลูกน้องเสี่ยวิบูลย์  โกมล ชิตประเสริฐ     ลูกน้องเสี่ยวิบูลย์  จักรพันธ์ นรินทระ   นักแสดงตลก  เอก อินทรีย์ นักแสดงรับเชิญ จ้อน (อีเกิ้ง)  นล สิงหลกะ   โอเล่ห์ (อีเกิ้ง)  กฤษณศักดิ์ กันตธรรมวงศ์         ปู (อีเกิ้ง) พี่โต้ง วุฒิ คงคาเขตร  กระแต  อรัญญา ประทุมทอง     ตี๋ ตี๋ ดอกสะเดา   ตึ๊ง ดอกสะเดา  ครูอ้น  ปรารถนา บรรจงสร้าง 

 เพลงประกอบละคร 
thumb|240px|อัลบั้มเพลงประกอบละคร สาวน้อยคาเฟ่
 พ.ศ. 2543
ในปีพ.ศ. 2543 ได้มีการจัดจำหน่ายอัลบั้มเพลงประกอบละครสาวน้อยคาเฟ่ ถึง 4 ชุด ได้แก่ "รวมฮิตสาวน้อยคาเฟ่", "สาวน้อยคาเฟ่ VOL.2 จะมาไหว..มั๊ยพี่", "New สาวน้อยคาเฟ่ Remixed (เพิ่มเพลงหัวใจว่าง)" และอัลบั้ม "สาวน้อยคาเฟ่ ชุด สวยไปหมด" ผลิตโดยบริษัท เออร์ซ่า เมเจอร์ จำกัด
 เพลง อย่าเลย - ขับร้องโดย ศิริลักษณ์ ผ่องโชค 
 เพลง มามะ มาเลย - ขับร้องโดย ศิริลักษณ์ ผ่องโชค 
 เพลง อยากฟังซ้ำ (ละติน)  - ขับร้องโดย ศิริลักษณ์ ผ่องโชค
 เพลง ผู้ชายในฝัน - ขับร้องโดย ศิริลักษณ์ ผ่องโชค
 เพลง รู้ว่าเขาหลอก - ขับร้องโดย ศิริลักษณ์ ผ่องโชค
 เพลง ตั๊กแตนผูกโบว์ - ขับร้องโดย ชุลีพร เกตุสิงห์สร้อย
 เพลง สะโพกสลาตัน - ขับร้องโดย ชุลีพร เกตุสิงห์สร้อย
 เพลง พ่อคุณทูนหัว - ขับร้องโดย ชุลีพร เกตุสิงห์สร้อย
 เพลง อยากฟังซ้ำ (แดนซ์)  - ขับร้องโดย ศิริลักษณ์ ผ่องโชค
 เพลง จบลงด้วยดี - ขับร้องโดย เพ็ญเพ็ชร เพ็ญกุล
 เพลง ห้ามใจ - ขับร้องโดย ศิริลักษณ์ ผ่องโชค ฯลฯ

 ละครโทรทัศน์ปี พ.ศ. 2559 

สาวน้อยคาเฟ่ เป็นละครโทรทัศน์แนวโรแมนติก-คอมเมดี-มิวสิคัล บทประพันธ์ของ มาดามเป็ด บทโทรทัศน์โดย ฐา-นวดี สถิตยุทธการ กำกับการแสดงโดย ศุภกิจ ตังทัตสวัสดิ์ ผลิตโดย บริษัท มั่งมีศรีสุข โปรดักชั่น จำกัด ออกอากาศทุกวันจันทร์–อังคาร เวลา 20.20 - 21.45 น. ทาง สถานีโทรทัศน์ช่องพีพีทีวี นำแสดงโดย ทวีสิทธิ์ จุลละทรัพย์, แคทลียา อิงลิช, ธนบูรณ์ เทิดไตรสรณ์, ไพลิน ก็งปาแร็ง และนักแสดงชั้นนำอีกมากมาย เริ่มตอนแรกวันที่ 23 กุมภาพันธ์ พ.ศ. 2559–5 เมษายน พ.ศ. 2546 และออกอากาศซ้ำทุกวันเสาร์-อาทิตย์ เวลา 13.30-15.00 น. เริ่มตอนแรกวันอาทิตย์ที่ 18 กันยายน– (วันที่ 15 ตุลาคม - 12 พฤศจิกายน 2559 งดออกอากาศ)

 รายชื่อนักแสดงและการสร้าง 
 ปี  พ.ศ. 2559  สถานีออกอากาศ  สถานีโทรทัศน์ช่องพีพีทีวี   ผู้สร้าง  บริษัท มั่งมีศรีสุข โปรดักชั่น จำกัด ผู้กำกับการแสดง  ณัชชานิษฐ์ จิรรุ่งโรจน์ บทโทรทัศน์  ฐา-นวดี สถิตยุทธการ วันเวลาออกอากาศ  วันจันทร์–อังคาร เวลา 20.20 - 22.45 น. สหรัฐ  ทวีฤทธิ์ จุลละทรัพย์ ขวัญใจ  แคทรียา อิงลิช เหินฟ้า  ธนบูรณ์ เทิดไตรสรณ์ ขวัญตา (น้องสาวของขวัญใจ)  ไพลิน ก็งปาแร็ง เฮียศาสตร์ (พ่อของสหรัฐ)  กัณพล ปรีดามาโนช สีฟ้า (แม่ของสหรัฐ)  ศิรินทรา นิยากร เจ๊สวย (เจ้าของคาเฟ่ทอร์นาโด)  ชลิต เฟื่องอารมย์ ครูปิ๋ม (ครูสอนและออกแบบท่าเต้นและเป็นคนคอยดูแลนักร้องของคาเฟ่ ทอร์นาโด)  ตรีชฎา แสงอุทัย เจ๊แต็ว (ช่างแต่งหน้าและพี่ชายของกำนันสุเทพ)  นิทัศน์ ธำรงค์ ดวงดาว ทอร์นาโด  อาชิรญาน์ แก้วกัญญา เชอรี่ คารามายด์  ภัทรา อธิราษฎ์กุล มะม่วงหาว  รุ้งลาวัณย์ โทนะหงษา มะนาวโห่  นวพร บุญมี แอปเปิ้ล คารามายด์  เศรษฐินันท์ กนิกาจิรานันท์ ลูซี่ เทอร์โบ  เจษยา เวียงเกตุ ไอ้หยิก (หลานของขวัญใจ)  มีดี รินรดามณี นักแสดงรับเชิญ ขวัญฤดี (น้าของขวัญใจ)  กรองแก้ว รัชตะวรรณ กำนันสุเทพ (พ่อของขวัญใจและขวัญตา)  เอกพัน บรรลือฤทธิ์ ขวัญจิต (แม่ของขวัญใจและขวัญตา)  ปิยะดา เพ็ญจินดา จุ่ม (คนรับใช้บ้านเฮียศาสตร์)  วัลลภ ธีรทอง 

 เพลงประกอบละคร 
 พ.ศ. 2559
 เพลง สาวน้อยคาเฟ่ - ขับร้องโดย แคทลียา อิงลิช
 เพลง มามะ มาเลย - ขับร้องโดย แคทลียา อิงลิช
 เพลง อย่าเลย - ขับร้องโดย แคทลียา อิงลิช
 เพลง ดาวทอร์นาโด - ขับร้องโดย อาชิรญาน์ แก้วกัญญา 
 เพลง ชเวดากง (ขอให้ได้ขอให้โดน)  - ขับร้องโดย ตรีชฎา แสงอุทัย 
 เพลง สัตว์โลกผู้น่ารัก - ขับร้องโดย ดอกไม้ป่า

 ลำดับรายการโทรทัศน์